ПРЕДЛОГ

На основу члана 43. став 2. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др.закон, 103/15 и 99/16),

Народна скупштина доноси

О Д Л У К У

О ДАВАЊУ САГЛАСНОСТИ НА ФИНАНСИЈСКИ ПЛАН ФОНДА ЗА СОЦИЈАЛНО ОСИГУРАЊЕ ВОЈНИХ ОСИГУРАНИКА ЗА 2018. ГОДИНУ

I

Даје се сагласност на Финансијски план Фонда за социјално осигурање војних осигураника за 2018. годину, који је Управни одбор Фонда за социјално осигурање војних осигураника донео на седници одржаној 24. новембра 2017. године.

II

Ову одлуку објавити у „Службеном гласнику Републике Србије”.

Број:

У Београду, новембра 2017. године

НАРОДНА СКУПШТИНА

ПРЕДСЕДНИК

О Б Р А З Л О Ж Е Њ Е

**1. Правни основ за доношење Одлуке**

Правни основ за доношење ове одлуке садржан је у одредби члана 43. став 2. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др.закон, 103/15 и 99/16), којом је утврђено да Народна скупштина доноси одлуке о давању сагласности на финансијске планове организација за обавезно социјално осигурање.

**2. Разлози за доношење Одлуке**

Предлози одлука о давању сагласности на финансијске планове организација за обавезно социјално осигурање са финансијским плановима организација за обавезно социјално осигурање, према члану 31. поменутог закона, усвајају се заједно са предлогом буџета Републике Србије и достављају се заједно са тим предлогом Народној скупштини.

**3. Објашњење појединачних решења у Одлуци**

У члану 1. став 1. поменутог закона прописано је да је Фонд за социјално осигурање војних осигураника организација за обавезно социјално осигурање, па се у складу са наведенoм одредбом предлаже доношење Одлуке о давању сагласности на Финансијски план Фонда за социјално осигурање војних осигураника за 2018. годину.

**4. Разлози за доношење Одлуке по хитном поступку**

С обзиром на чињеницу да се предлаже разматрање и доношење Закона о буџету Републике Србије за 2018. годину по хитном поступку, ову одлуку је такође потребно донети по хитном поступку, ради обезбеђења неопходних материјалних и других услова за финансирање рада ове организације за обавезно социјално осигурање и редовне исплате одређених права.